تاریخده‌کی تورک دؤولتلرینین ایستیفاده ائتدیگی اوخ، یای، قیلینج، زره، بالتا کیمی گله‌نکسل سلاح و ساواش آلتلرینین سرگیلندیگی "تورک‌پوسات گله‌نکسل ساواش پوسات(سلاح)لاری موزه‌سی" آنکارادا آچیلدی.
آنکارانین آلتینداغ ائلچه‌سی قالا محله‌سینده آچیلان، تورک دؤولتلرینین ایستیفاده ائتدیگی ساواش آلتلرینین یانین‌دا گله‌نکسل سلاحلاری یاپما و قوللانما تکنیکلرینه باغلی معلوماتلارین ده یئر آلدیغی موزه، ساواش تاریخینه ده ایشیق توتور.
موزه صاحبی محی‌الدین اویانیق، وئردیگی آچیقلامادا، باشدا اوخچولوق اولماق اوزره تورک ساواش تکنیکلرینی تانیتماق و یاشاتماق مقصدیله آچدیقلاری موزه‌ده ۸ ایللیک چالیشما نتیجه‌سین‌ده اولوشان کلکسیونون سرگیلندیگینی ایفاده ائتدی.
کلکسیون ایچری‌سین‌ده تورک دؤولتلرینین قوللاندیغی فرق‌لی دؤورلره عاید ۵۰۰ اوخ اوجو اولدوغونو سؤیله‌یه‌ن اویانیق، موزه‌میزده قیلینج، یای، اوخ، گۆرز، دبیلقه، قالخان، خنجر کیمی بیر چوخ آلت وار. تورک عسگرلرینین قوشاندیغی بوتون پوساتلارین مؤوجود اولدوغو موزه‌میزده ۲ مین ۳۰۰ نفر ثبتلی آلت وار" دئدی.
اویانیق، موزه‌ده، اصل‌لری ایله تام بنزر اؤزللیکده اۆرتیلن گله‌نکسل سلاحلارین دا یئر آلدیغینا ایشاره ائد‌رک، قوناقلارین بونلاری توخوناراق اینجه‌له‌یه‌بیله‌جکلرینی بیلدیردی.
موزه، بازار ارته‌سی گونلری خاریج هفته‌نین هر گونو ۰۹.۰۰-۱۸.۰۰ ساعاتلارین‌دا گزیله‌بیله‌جک.
